text: «Ajue, Diex qui nous as em baillie:
   Se vel avoir le vraie compaignie.
   Et deservir vostre durable vie.
   PageV01P239
   Se me counoist ma mére l'esmarie
   Et mi parent, et m'espouse, et me sire,
   Il me tolront le vostre compaignie,
   S'il me rembatent en ceste mortel vie.
   Deffent me Diex, de toutes males visces,
   Et del diable que il ne m'escarnisse :
   Ne puis muer le cuer ne m'asousplice.
   Et ne pourquant mes péres me desire;
   Si fait ma mére plus que feme qui vive,
   Si fait l’espouse que je lor ai guerpie
   A tous les jors que jou aroie a vivre:
   N'estoit mais eure, plus lié ne m'en fesisse
   Conduit me done, sire, par itel guise.
   Que bien les voie et sace lor couvine.
   Ne me counoissent, ne nus hom ne lor die;
   Puis m'en iroie faire vostre service,
   Si esteroit l’ame moie garie.»
   Ist de la nef quant s'orison ot dite.
  